Notum esse volumus presentibus et futuris quod Milo, dominus Sarmatię, ad mortem veniens, hanc ęcclesię Divionensi fecit ęlemosinam scilicet molendinum quod est subtus ipsum castellum, et unam feminam nomine Fillium, uxorem Winebaldi, cum filiis suis; terram quoque Dineti, quam calumniabatur, vuirpivit; et circam castelli, quam vi extorquebat, similiter relaxavit. Ista omnia laudavit; et donationi assensit uxor ipsius Milonis, et filius ejus Pontius; et super altare utrum, scilicet sanctę Marię Sarmatię, et sancti Benigni Divioni, posuit. Testes: Humbertus, miles de Villiaco. Tetbaldus* de Grisiniaco. Hugo* de Blasiaco. Gislerius et Hugo, filius ejus. Pontius prepositus, et Vuarnerius, gener ejus. Petrus, medicus. Aldo et Raymbertus. Ex parte nostra: Henricus, prepositus et Girardus, frater ejus. Constantinus, Vualo et Rodulfus, fratres. Gislebertus et Girardus, fratres.